ජුසේවාස් මුනිඳුන් 17 වන සියවසේ ගෝවේ හැදී වැඞී මෙරටට පැමිණ කිතුදහම වෙනුවෙන් කැපවූ දේවගැතිවරයෙකු වන නිසා ගෝවේ සිටද පියතුමන්ලා සහ බැතිමතුන් රැසක් මෙම දිව්‍ය පූජා යාගයට එක්වුණා.ජුසේවාස් මුනිදුන්ගේ සුරුවමකට පාප් වහන්සේ ආශිර්වාද කිරීමෙන් පසු පැවති ප්‍රධාන දිව්‍ය පූජා යාගය සිංහල, ඉංග්‍රීසි, දෙමළ සහ ලතින් භාෂා පරිවර්තන සහිතව සිදුකිරීම ද විශේෂත්වයක්.ගීතිකා රැසකින් එය වර්ණවත් වුණා.පාප්වහන්සේ සිය දේශනයේදී ඉල්ලා සිටියේ ජුසේවාස් මුනිදුන් ආදර්ශයට ගෙන යුක්තිය, එකමුතුකම සහ සාමය වෙනුවෙන් උන්වහන්සේට යාඥා කරන ලෙසයි.